stanford-oval/wikipedia huggingface dataset:
ועדת קרבאך

ועדת קרבאך (בארמנית: Ղարաբաղ կոմիտե) הייתה קבוצה של אינטלקטואלים ארמנים אשר עמדו בראש תנועת המחאה למען נגורנו קרבאך, ואשר הפכה עד מהרה לתנועה פוליטית רחבה יותר, המתנגדת לשלטון ברית המועצות בארמניה. ארמנים רבים ראו במנהיגי ועדת קרבאך את מנהיגי האומה דה פקטו, בשנות ה-1980 המאוחרות. הוועדה הוקמה ב-1988, במטרה המוצהרת של איחוד נגורנו קרבאך עם ארמניה. חברי הוועדה נעצרו על ידי השלטונות הסובייטים ב-11 בדצמבר 1988 בהאשמת שיבוש סיוע הומניטרי מאזרבייג'ן לאחר ארמניה רעידת אדמה ב-7 בדצמבר 1988. לאחר ששוחררו ב-31 במאי 1989, הם הקימו את התנואה הלאומית הפאן -ארמנית. ב-1990, עיתון ניו יורק טיימס תיאר את הוועדה בתור "הקבוצה האומית המשפיעה ביותר בארמניה." מנהיג הקבוצה, לבון טר-פטרוסיאן, היה לנשיא ארמניה הראשון לאחר שזכתה בעצמאותה.
חברים

לבון טר-פטרוסיאן
וזגן מנוקיאן
בבקן אררקציאן
אשוט מנצ'וריאן
ואנו סירדגהיאן
סילבה קפוטיקיאן
רפאל גאזריאן
סמסון גאזריאן
המברטסום גלסטיאן
דאוויט ורטניאן
סמואל גבורגיאן
לקריאה נוספת

Galstyan, Hambardzum (2013). Unmailed Letters. Translated by Agop J. Hacikyan. London: Gomidas Institute. ISBN 978-1909382015.
Malkasian, Mark (1996). "Gha-ra-bagh!": The Emergence of the National Democratic Movement in Armenia. Detroit: Wayne State University Press. ISBN 978-0814326046.
הערות שוליים

↑  ARMENIAN CAPITAL IS ROUSED BY CALLS FOR NEW FREEDOMS, By BILL KELLER, THE NEW YORK TIMES, September 5, 1988
↑  Adalian, Rouben Paul (2010). Historical dictionary of Armenia. Lanham, Maryland: Scarecrow Press. p. 158. ISBN 978-0-8108-6096-4.
↑  Fein, Esther B. (29 במאי 1990). "EVOLUTION IN EUROPE; Armenia Fighting Levels Off; Toll Is 23". The New York Times. {{cite news}}:  (עזרה)
כנסת ישראל (ארגון)

.
כנסת ישראל היה הארגון הכללי של יהודי ארץ ישראל בימי המנדט הבריטי.
כבר בתקופה העות'מאנית נעשו ניסיונות להקים מוסדות אוטונומיים יהודיים. במסגרת זאת הוקמו בתי דין רבניים בעלי סמכות שיפוט מלאה בענייני אישות. בשנת 1903 נעשה ניסיון על ידי מנחם אוסישקין להקים מסגרת ארגונית אוטונומית כוללת בארץ ישראל שנקראה הכנסייה הארצישראלית.
כנסת ישראל נוסדה לאחר תחילת המנדט הבריטי, ב-19 באפריל 1920. אז נערכו הבחירות לאספת הנבחרים הראשונה שהכריזה על עצמה כ"מוסד עליון לסידור ענייניו הציבוריים והלאומיים של העם העברי בארץ ישראל ובאת כוחו היחידה כלפי פנים וכלפי חוץ". אספת הנבחרים בחרה מתוכה את חברי הוועד הלאומי, שהיה הרשות המבצעת, והכירה בהסתדרות הציונית העולמית כ"אחראית על השאלות הקשורות בהקמת הבית הלאומי". הארגון, שכלל את רוב היישוב היהודי בארץ ישראל, למעט החרדים, זכה להכרה של שלטונות המנדט רק ב-29 בדצמבר 1927. החוגים החרדיים התנגדו לארגון זה, בעיקר עקב מתן זכות לנשים לבחור ולהיבחר, ודרשו הקמת ארגון נוסף שייצג את הציבור החרדי. בראש הארגון עמדו אספת הנבחרים והוועד הלאומי. לכנסת ישראל הייתה כפופה הרבנות הראשית שבראשה שני הרבנים הראשיים, האשכנזי והספרדי. כן היו כפופים לה ועדי הקהילות. כנסת ישראל בטלה עם קום המדינה ורוב סמכויותיה נכללו באחריות המדינה. בית הנבחרים של מדינת ישראל נקרא אף הוא בשם הכנסת.
כנסת ישראל נהגה לגבות מיסים שונים מקרב הציבור, כמו למשל מס מצות עבור רכישת מצות שעל הקופסה הייתה חותמת "שולם מס מצות".
מוסדות כנסת ישראל

כחברי כנסת ישראל נחשבו כל יהודי א"י הרשומים ב"פנקס הבוגרים של כנסת ישראל". בעקבות לחץ של אגודת ישראל ניתנה רשות לכל יהודי שיחפוץ בכך למחוק את שמו מפנקס זה.
אספת הנבחרים: היא המוסד העליון ליהודי ארץ ישראל בתקופת המנדט הבריטי. נערכו בחירות בשנים 1920, 1925, 1931 ובשנת 1944. האספה החליטה, כאמור, כי היא: "המוסד העליון לשיפור ענייניו הציבוריים הלאומיים של העם העברי בארץ ישראל ונציגתו היחידה כלפי פנים וכלפי חוץ". עד קום המדינה (וביטול כנסת ישראל) כהנו כנשיאי הוועד הלאומי יצחק בן-צבי, יעקב טהון, דוד ילין, פנחס רוטנברג ודוד רמז.
הוועד הלאומי: היה המוסד העליון והזרוע המבצעת של אספת הנבחרים של היישוב היהודי המאורגן בארץ ישראל בתקופת השלטון הבריטי. הוועד הלאומי קיבל מיד לאחר הקמתו הכרה בכתב מאת הנציב העליון הרברט סמואל, אך רק בשנת 1928 התקבלה הכרה רשמית מטעם שלטונות בריטניה ב"כנסת ישראל" וב"וועד הלאומי".
במשך כל תקופת קיומה, בלטה חולשתה של כנסת ישראל. חולשה זו נבעה ממספר גורמים:
החוגים החרדיים שהתנגדו למסגרת זו והשתדלו אצל השלטונות הבריטיים נגד הארגון.
היחס העוין של המנדט הבריטי למוסדות השלטון היהודיים.
הימין שראה במוסדות אלו ארגונים של השמאל ומיעט בשיתוף פעולה עמם.
חוסר מתמיד במשאבים כספיים.
האופי הלא דמוקרטי של הבחירות. הבחירות התקיימו רק לעיתים רחוקות ובישובים מסוימים הן כלל לא התקיימו (למשל, ירושלים).
השותפים העיקריים למוסדות היו מפלגות הפועלים, "הפועל המזרחי" וחלק מהציונות הכללית ומ"מזרחי". בזמן מלחמת העולם השנייה עסקו הוועד הלאומי וההסתדרות הציונית בגיוס יהודים מארץ ישראל למלחמה בגרמניה הנאצית.
ב-1 במרץ 1948 החליטה מליאת הוועד הלאומי על הקמת מנהלת העם של מדינת ישראל שתכלול את חברי הנהלת הסוכנות בא"י, הנהלת הוועד הלאומי ועוד נציגי מספר גופים. המוסדות החילוניים של כנסת ישראל חדלו לפעול עם הקמת המדינה.
הערות שוליים

↑  כנסת ישראל בארץ ישראל - אל הצבור, בית הספרים הלאומי והאוניברסיטאי, באתר האוניברסיטה העברית בירושלים
| --- | --- |
בקרת זהויות :  NLI: 987007308997605171
דוסון קריק

| --- | --- |

לוגו הפתיחה
 סוגה:  דרמת נעורים רומנטית
 יוצרים:  קווין ויליאמסון 
 שחקנים:  ג'יימס ואן דר ביק   קייטי הולמס   ג'ושוע ג'קסון   מישל ויליאמס   קר סמית'   מרדית' מונרו   מרי בת' פיל   מרי מרגרט יומס   ג'ון וסלי שיפ
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  קרוליינה הצפונית, מסצ'וסטס, Capeside 
 מספר עונות:  6 
 מספר פרקים:  128 
 תוכנית המשך:  Young Americans 
 הפקה
 מפיק:  קווין ויליאמסון 
 חברת הפקה:  Outerbanks Entertainment, קולומביה טריסטאר טלוויז'ן, Sony Pictures Television 
 הפצה:  Sony Pictures Television, הולו, נטפליקס 
 טכניקת צילום:  מצלמה יחידה 
 מוזיקה:  ג'אן ארדן, פאולה קול 
 אורך פרק:  45 דקות
 שידור
 רשת שידור:  The WB 
 רשת שידור בישראל:  בעבר: ערוץ 3   ערוץ 10  Netflix
 תקופת שידור מקורית:  20 בינואר 1998 – 14 במאי 2003
 קישורים חיצוניים
 www.dawsonscreek.com
 דף התוכנית ב-IMDb
 
דוסון קריק (באנגלית: Dawson's Creek - דוסונ'ס קריק, בתרגום מילולי: "הנחל של דוסון") היא סדרת דרמת נעורים רומנטית אמריקאית אשר שודרה ברשת הטלוויזיה The WB בין השנים 1998–2003. הסדרה היא סמיאוטוביוגרפית על חייו של היוצר, קווין ויליאמסון, ויועדה לנוער בגילאי התיכון. הדמות הראשית מבוססת חלקית על ויליאמסון - הדבר מורגש בעיקר באהבתו לעולם הקולנוע, שמתבטאת גם בכך שלחלק ניכר מהפרקים ניתנו שמות של סרטים, כדוגמת הסרט היום הארוך ביותר. יחד עם זאת, ויליאמסון עצמו ציין כי בכל אחת מהדמויות מצויה תכונת אופי שלו. פירוש השם דוסון קריק הוא הנחל של דוסון בשל מיקומה של קייפסייד, ושל ביתו של דוסון, בצמוד לנחל הזורם לים.
הסדרה מספרת את סיפורם של חבורת בני נוער בעיירה הדמיונית "קייפסייד" ועוקבת בתחילת בעונה הראשונה אחרי ארבעה בני נוער בשנתם הראשונה בתיכון. העונה הראשונה עלתה ב-1998 ברשת The WB החדשה, אשר כיוונה את שידוריה לנוער האמריקאי. העונה הראשונה התאפיינה במודעות עצמית חדשנית ביחס לדרמות נעורים מסוגה, ובאזכורים ומחוות לסרטים מפורסמים (המוכרת שבהם היא בפרק "מועדון ארוחת הבוקר" שמהווה מחווה לסרט המפורסם בשם זה משנות השמונים). עם השנים הלכה הסדרה והשתנתה, ומהעונה החמישית מרכז ההתרחשות עבר מקייפסייד לבוסטון, שם למדו מרבית הדמויות באוניברסיטה.
בישראל, שודרה הסדרה בערוץ 3 בכבלים ומאוחר יותר בשידורים חוזרים בערוץ 10. נכון ליולי 2022, כל העונות ניתנות לצפייה דרך שירות הסטרימינג של נטפליקס.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 13 | 13 | 20 בינואר 1998 | 19 במאי 1998 |
|  | 2 | 22 | 22 | 7 באוקטובר 1998 | 26 במאי 1999 |
|  | 3 | 23 | 23 | 29 בספטמבר 1999 | 24 במאי 2000 |
|  | 4 | 23 | 23 | 4 באוקטובר 2000 | 23 במאי 2001 |
|  | 5 | 23 | 23 | 10 באוקטובר 2001 | 15 במאי 2002 |
|  | 6 | 24 | 24 | 2 באוקטובר 2002 | 14 במאי 2003 |
דמויות > דמויות ראשיות > דוסון לירי

דוסון (ג'יימס ואן דר ביק) הוא בנם היחיד של מיץ' וגייל לירי, עד להולדת אחותו הצעירה ממנו ב-18 שנה. שני חבריו הטובים ביותר הם ג'ואי, השכנה ממול שהוא מחשיב כחברת הנפש שלו, ופייסי, ליצן הכיתה. דוסון אוהב מאוד את עולם הקולנוע וזהו עיסוקו העיקרי. במהלך הסדרה הוא אף כותב תסריט על מערכת היחסים שלו עם ג'ואי ופייסי. לאורך הסדרה, בכל עונה דוסון יצר סרט חדש שלרוב שיקף את העונה האחרונה.
דמויות > דמויות ראשיות > ג'ואי פוטר

ג'ואי (קייטי הולמס) היא חברתו של דוסון מילדות. היא גרה עם אחותה, בסי, בנה הצעיר, אלכסנדר ולפעמים גם חברה של בסי, בודי. אמם של השתיים נפטרה מסרטן כשג'ואי הייתה בת 13 ואביהם יושב בכלא. בסוף העונה השנייה הוא משתחרר אך שב במהרה לכלא. השם ג'ואי (ג'וזפין) ניתן לה על שם הדמות האהובה על אמה מהספר "נשים קטנות". ג'ואי היא גם הדמות היחידה שהופיעה בכל פרק ופרק בסדרה.
דמויות > דמויות ראשיות > פייסי וויטר

פייסי (ג'ושוע ג'קסון) הוא בנו של מפקד המשטרה ג'ון וויטר, ובן למשפחה מרובת ילדים הכוללת את אחיו השוטר, דאג, ואחיותיו הגדולות גרטשן וקרי. פייסי כושל בתחום הלימודים ומשתמש לרוב בהומור כדי לתקשר עם אנשים. בתור חברו הטוב ביותר של דוסון הוא משתתף בכמה מסרטיו הראשונים.
דמויות > דמויות ראשיות > ג'ן לינדלי

ג'ן (מישל ויליאמס) מגיעה לגור עם סבתה בקייפסייד לאחר שהורייה מצאו אותה מקיימת יחסי מין במיטתם בגיל 15. ג'ן מגלה צד קשוח בתחילה, אך לאחר כמה פרקים מתחילה להיפתח. ג'ן משיגה את תשומת לבו של דוסון, אשר מתאהב בה במבט ראשון, והשניים יוצאים תקופה, דבר שמאוד מכעיס את ג'ואי. בהמשך ג'ן מספרת על חייה בניו יורק כזולים ומספרת רבות על חיי המין הנועזים שהיו לה שם.
דמויות > דמויות משנה > ג'ק מקפי

ג'ק (קר סמית') הוא נער ביישן המגיע לעיירה עם אחותו אנדי בעונה השנייה של הסדרה. בין ג'ק וג'ואי נהיה קשר הדוק מההתחלה, דבר שמאוד לא מצא חן בעייני דוסון. ג'ואי נפגעת כאשר ג'ק מודה בפנייה שהשמועות נכונות לגבי היותו הומו. בטקס סיום י"ב הוא רב עם הדייט שג'ן סידרה לו לגבי חוסר היכולת שלו להיראות עם גבר בפומבי. לבסוף ג'ק מנשק אותו ובכך בעצם יוצא מהארון מול כל בי"ס בצורה גלויה.
דמויות > דמויות משנה > אנדי מקפי

דמותה של אנדי (מרדית' מונרו) הופיעה לאורך הסדרה בצורה לא רציפה. היא הופיעה לראשונה בעונה השנייה ומשכה מהר את תשומת לבו של פייסי. בהמשך מתגלה שאמם של ג'ק ואנדי היא חולת נפש בעקבות מות בנה (אחיה של אנדי), דבר שקרה גם לאנדי בעקבות אותו מצב והיא מאושפזת בבית חולים. אנדי יוצאת ממעגל הדמויות הראשיות החל מאמצע העונה הרביעית אך מופיעה כשחקנית אורחת כאשר מגיעה "לסגור מעגל" ולסיים את התיכון בטקס עם כל בני כיתתה (עונה 4). אנדי הייתה אמורה להופיע בפרק האחרון של הסדרה. בסצנות שצולמו רואים את אנדי כסטודנטית לרפואה בבוסטון, אך לבסוף החליטו שלא להכניס את הסצנות בשל חוסר זמן, אך ניתן לראות אותן ב-DVD של העונה האחרונה.
במהלך העונה השנייה מתברר שלג'ק ואנדי היה אח נוסף, טים, שנפטר כמה שנים קודם לכן.
גם ג'ק וגם אנדי מגיעים לבית הספר בעיירה ומצטרפים לדמויות הראשיות בשנתם השנייה בתיכון (באמריקה כיתה י'), אך לא מוסבר האם השניים תאומים או לא.
דמויות > דמויות משנה > אודרי לידל

כבת יחידה לאמה מבוורלי הילס, קיי לידל, אודרי (ביזי פיליפס) היא נערה בת 18 המגיעה מאל. איי. עם היסטוריה רומנטית מעניינת.
באל. איי. היא גרה בשכנות למשפחת אוסבורן המפורסמת. עם אהבתה לחיים ולכיף היא מופיעה לראשונה בעונה החמישית כאשר היא עוברת לגור עם ג'ואי במעונות שבאוניברסיטה. בתחילה השתיים לא מסתדרות כלל, אך במהרה הן מגלות אחת את השנייה ואודרי הופכת להיות חלק בלתי נפרד מהחבורה.
דמויות > דמויות משנה > גייל לירי

גייל (מרי מרגרט היומס) היא אשתו של מיץ', השניים התאהבו באוניברסיטה ונישאו לאחר שהיו זוג כארבע שנים. השניים ניסו להביא ילדים לעולם במשך תקופה ממושכת ורגע לפני שהרימו ידיים גייל גילתה כי היא בהריון עם בנם הראשון, דוסון.
בעונה הראשונה גייל עובדת כשדרנית חדשות בתחנה המקומית.
דמויות > דמויות משנה > מיץ' לירי

מיץ' (ג'ון וסלי שיפ) הוא אבא של דוסון ובעלה של גייל, איתה התחתן לאחר האוניברסיטה.
בתו נולדה לו כאשר גייל ילדה את לילי בשנת 2001. לילי נולדה רק חצי שנה לפני מותו של מיץ' עצמו בתאונת דרכים.
דמויות > דמויות משנה > אוולין ריאן

אוולין (מרי בת' פיל) היא סבתה של ג'ן לינדלי ומוכרת יותר בשם "גראמס" (סבתא). אוולין וג'ן לא מסתדרות בעונה הראשונה כיוון וג'ן לא באמת רצתה להגיע לקייפסייד. אוולין מנסה לחנך את ג'ן בדרכי הדת ומתקשה מאוד במעשה. בעונה ראשונה נפטר בעלה של אוולין, סבה של ג'ן. כאישה נוצרייה דתייה היא מתחזקת באמונתה.
דמויות > דמויות משנה > בסי פוטר

בגיל 25 בסי (נינה רפטה) הולידה את בנה הראשון בעזרתה של אוולין ריאן. אביו של התינוק, אלכסנדר, הוא חברה האפרו אמריקאי, בודי. אלכסנדר הוא האחיין היחיד של ג'ואי פוטר. בסי המשיכה את אמה והחזיקה את הדיינר של המשפחה. ג'ואי ובסי נאבקות כדי להחזיק את הדיינר.
דמויות > דמויות משנה > דאג וויטר

דאג (דילן ניל), אחיו הבכור של פייסי, הולך אחרי אביו ונהיה גם הוא שוטר. דאג, כמו אביו, שופט את פייסי על כל צעד שהוא עושה ולא מפספס הזדמנות להבהיר לפייסי כמה הוא לא יוצלח ואיזה כישלון הוא למשפחה. לאורך כל הסדרה דאג לא מתמודד עם נטיותיו המיניות, בעוד פייסי מנצל כל הזדמנות לספר לו ולכל מי שישמע שאחיו הומוסקסואל.
ראו גם

"True Love" - הפרק האחרון בעונתה השלישית של הסדרה, המוכר בשל היותו השידור הראשון בפריים טיים שבו הוצגו שני גברים מתנשקים, וממנו בין השאר גם מגיעה צילום המסך של המם האינטרנטי "דוסון הבוכה"
עטיפת ה-DVD של העונה השישית. למטה משמאל לימין: דוסון לירי, ג'ואי פוטר, ג'ן לינדלי, פייסי וויטר, ג'ק מקפי ואודרי לידל
Profit

| --- | --- |

אריזת ה-DVD של הסדרה.
 סוגה:  דרמה
 יוצרים:  דייוויד גרינוולט ג'ון מקנמארה
 בימוי:  Robert Iscove 
 שחקנים:  אדריאן פסדר  Sherman Augustus  סקוט פאולין  ליסה דאר  Keith Szarabajka  Allison Hossack  ליסה זיין  Jennifer Hetrick  בפסקה זו רשומה אחת נוספת שטרם תורגמה 
 ארץ מקור:  ארצות הברית
 שפות:  אנגלית 
 מספר עונות:  1
 מספר פרקים:  8
 הפקה
 מפיק:  ג'ו סוורלינג ג'וניור  דייוויד גרינוולט ג'ון מקנמארה סטיבן ג. קאנל
 מפיקים בפועל:  סטיבן ג'יי קאנל 
 חברת הפקה:  Fox
 הפצה:  פוקס המאה ה-20 בטלוויזיה 
 טכניקת צילום:  מצלמה יחידה 
 מוזיקה:  וולטר מרפי 
 אורך פרק:  60 דקות
 שידור
 רשת שידור:  פוקס 
 תקופת שידור מקורית:  8 באפריל 1996 – 29 באפריל 1996
 קישורים חיצוניים
 דף התוכנית ב-IMDb
 
Profit הייתה סדרת טלוויזיה אמריקאית שהופקה בשנת 1996 על ידי רשת פוקס. הסדרה נוצרה על ידי דייוויד גרינוולט וג'ון מקנמארה וסיפרה את סיפורו של ג'ים פרופיט (אדריאן פסדר). שם הסדרה, פרופיט, (באנגלית, רווח) הוא משחק מילים על שם הדמות הראשית בסדרה, והכוח המניע את מרבית אירועיה.
נחשבה על ידי רבים כמקדימה את זמנה, סימנה את מעבר הטלוויזיה לכיוונים אפלים ובוגרים יותר מבעבר, כפי שניתן לראות בסדרות מודרניות יותר כדוגמת הסופרנוס, דקסטר, אוז וניפ/טאק. עם זאת, בזמן יציאתה התקשה הקהל להסתגל לתכניה, ולחוסר המוסר של הדמות הראשית שלה. כתוצאה מכך, בוטלה הסדרה לאחר עונה אחת בלבד (ושמונה פרקים).
בפברואר 2008 שודרו מחדש פרקי הסדרה בערוץ Chiller האמריקאי, ולאחר מכן, באוקטובר 2010 גם בערוץ CBS Action.
תקציר

ג'ים פרופיט הוא סגן הנשיא החדש של מחלקת הרכש של התאגיד הבינלאומי Gracen & Gracen (בקיצור, G&G), לאחר שסגן הנשיא הקודם מצא את מותו בעקבות התקף לב. החברה אליה הצטרף פועלת לעיתים מזומנות באופן לא אתי, אך זה אינו מטריד את פרופיט, אשר אינו בוחל בעצמו בסחיטה, שוחד, חטיפה ואף רצח מזדמנים על מנת לקדם את עסקיו, והוא מתמזג לעולם התאגידי בקלות מפתיעה.
בתחילת וסיום כל פרק, נהג פרופיט לשבור את הקיר הרביעי, ולפנות אל הצופים עם לקח יומי סוציופתי אחר, כדוגמת "הקו אותו מרבית האנשים טוענים שלעולם לא יחצו, הוא בדרך כלל מעשה שעשו כבר בעבר כאשר האמינו שאיש אינו רואה"
הסדרה הייתה מועמדת לפרס ארטיוס, לקטגוריה "הליהוק הטוב ביותר לפיילוט טלוויזיוני", אך לא זכתה בו.
דמויות ושחקנים > דמויות ראשיות > ג'ים פרופיט (אדריאן פסדר)

נולד כג'יימס סטקאווסקי, הדמות הראשית בסדרה. ג'ים מוצג כפסיכופת, ונראה שאינו דואג או חש חמלה לאיש מסובביו, פרט לאימו החורגת בובי, איתה הוא מקיים גם גילוי עריות. לאורך הסדרה הוא מובל בידי שאפתנותו, המובילה אותו למעלה, תוך כדי רמיסת כל אדם העומד בדרכו לצמרת. לאורך הסדרה עברו מתבהר, ומתגלה שהמקור לאופיו האכזרי וחסר העכבות ככל הנראה בהתעללות אשר חווה בילדותו.
פרופיט בעל יכולות אישיות גבוהות מאוד, אותן הוא מנצל על מנת להטות את הסובבים אותו לטובתו, ויודע לרוב לצפות באופן מדויק את התנהגותם של האנשים בהם הוא משחק.
לפני תחילת הסדרה, עסק בביקורת חשבונות, ובפרק הראשון לסדרה קודם לסגן הזוטר לראש מחלקת הרכש של החברה, לאחר שבעל המשרה הקודם מת מהתקף לב.
דמויות ושחקנים > דמויות ראשיות > ג'ואן מלצר (ליסה זיין)

האחראית על האבטחה ב-G&G. קיימה רומן עם ראש מחלקת הרכש הקודם, ג'ק וולטרס, עד שהופלל על ידי פרופיט, ונאסר. לכל אורך הסדרה, היא מנסה להוכיח את טענותיה ביחס לפרופיט, ולהביא לפיטוריו או למאסרו. אהבתה לוולטרס היא הכוח המניע אותה להמשיך ולהאבק בפרופיט. כמו פרופיט, סבלה מילדות קשה, אשר משפיעה על התנהלותה גם בבגרותה.
דמויות ושחקנים > דמויות ראשיות > צ'ארלס "צ'אז" גרייסן (קית' זרבאג'קה)

מנכ"ל G&G. עם מאסרו של וולטרס, הופך לבוס של פרופיט, ומוסר בידיו משימות עדינות, מתוך אמונה שישיג את התוצאות הרצויות באופן הטוב ביותר, גם אם לא ישתמש בהכרח באמצעים כשרים לשם כך.
דמויות ושחקנים > דמויות ראשיות > ג'ק וולטרס (סקוט פאולין)

הבוס הראשון של פרופיט, וראש מחלקת הרכש.
פרופיט מנסה להביא לפיטוריו בתחילת הסדרה, ולאחר שוולטרס מגלה זאת ומנסה להתנקם בו, הוא מוצא את עצמו מופלל ברצח ונכנס לכלא ל-30 שנים. קיים רומן עם ג'ואן מלצר, האחראית על האבטחה של התאגיד.
דמויות ושחקנים > דמויות ראשיות > בובי סטאקווסקי (ליסה בלונט)

אימו החורגת, ומאהבתו של פרופיט. נדמה שהיא האישה היחידה החשובה לפרופיט מלבדו עצמו. בדומה לבנה, גם היא מניפולטיבית ונצלנית, ולאחר מות אביו של פרופיט, היא מחפשת לעצמה בן זוג - ומוצאת לעצמה אחד בצ'אז. כמו בנה, גם בובי לא בוחלת באמצעים לא כשרים על מנת להשיג את מטרותיה, ופרופיט מסייע לה תמיד להשיג את מבוקשה.
היא סוחטת את פרופיט על מנת שיממן עבורה חיי מותרות, ויעזור לה במזימותיה (באמצעות איום בהסגרתו למשטרה על רצח אביו, ופשעים נוספים), אך נדמה שהוא באמת אוהב אותה, והיה עוזר לה כך או כך.
בובי היא אלכוהוליסטית, צורכת סמים, ופרוצה לשעבר, אשר יצאה מחיים אלה בעזרתו של בנה.
דמויות ושחקנים > דמויות ראשיות > פיט ונורה גרייסן (ג'ק גלטני ואליסון הוזאק)

פיט הוא אחיו הצעיר של צ'אז, וסגנו הבכיר של ראש מחלקת הרכש של G&G. אלכוהוליסט בגמילה וחסר יכולת, אשר קיבל את תפקידו רק בשל היותו בן למשפחת גרייסן.
אשתו נורה אוהבת אותו, אבל לא מרגישה סיפוק מהקשר ביניהם, ומאוכזבת מהיותו אלכוהוליסט, אימפוטנט ובן זוג גרוע. פרופיט מנצל את ההזדמנות, ומפתה אותה לצרכיו שלו.
דמויות ושחקנים > דמויות ראשיות > גייל קונר (ליסה דאר)

בתחילה, נסחטת על ידי פרופיט, ומסייעת לו כנגד רצונה, אך מאוחר יותר הופכת לעוזרת האישית שלו, ואף לוקחת חלק פעיל בחלק ממזימותיו.
פרופיט שולט בה במגוון אמצעים - בין אם באמצעות סחיטה (חשיפת הפשעים שביצעה לפי הוראתו) והן על ידי תשלום חשבונות האשפוז של אימה החולה, אך נראה שעם הזמן היא מפתחת כלפיו נאמנות אמיתית, ולא רק מתוך חשש לעצמה.
עם הידרדרותה של קונר, נראה שפרופיט מתקרב אליה, ומציין לחיוב את השינוי שנעשה באישיותה ובתפיסתה המוסרית תחתיו. פרופיט אף מציין בפני הצופים שהוא רואה לה עתיד במשרות בכירות יותר ב-G&G. גייל היא הדמות היחידה בסדרה אשר פרופיט בטח בה מספיק על מנת לשתף אותה בחוויות הילדות הקשות שלו.
דמויות ושחקנים > דמויות ראשיות > ג'פרי סייקס (שרמן אוגוסטוס)

עורך דין תאגידי המצטרף לחברה באמצע העונה הראשונה. נדמה שהוא שאפתן ומתוחכם לא פחות מפרופיט, אבל בעל עכבות רבים יותר. נדמה שהוא מסוגל לחוש חמלה, בשונה מפרופיט. לאורך הסדרה, השניים מוצאים את עצמם משני צידי המתרס מספר פעמים, וסייקס מתברר כיריב ראוי לפרופיט.
פרקי הסדרה

רק ארבעת פרקי הסדרה הראשונים שודרו בארצות הברית על ידי רשת FOX בשנת 1996 עד להפסקת שידור הסדרה. ארבעת הפרקים הנותרים שודרו רק שש שנים מאוחר יותר, בידי רשת Trio.
הסדרה שודרה בשלמותה ב-1996 בערוץ הבריטי Sky 2, ומאוחר יותר ב-BBC.
| # | פרק | מועד שידור | כותב/ים | תקציר |
| --- | --- | --- | --- | --- |
| 01 | "Pilot" (parts 1 and 2) | 8 באפריל 1996 (Fox) | ג'ון מקנמארה ודייוויד גרינוולט | ג'ים פרופיט מצטרף לתאגיד העל Gracen & Gracen (בקיצור, G&G) מיד עם פריצת סקנדל ביחס לאוכל תינוקות הנמכר על ידיו. (כתוצאה מדליפה לעיתונות שיזם פרופיט) |
| 02 | "Hero" | 15 באפריל 1996 (Fox) | דייוויד גרינוולט | אחראית האבטחה של G&G, ג'ואן מלצר, וג'ק וולטרס (הבוס של פרופיט) חוקרים את עברו של פרופיט, ומופתעים ממה שהם מוצאים. בו בעת, פרופיט מארגן מהלך אשר יביא להדחת וולטרס מתפקידו, ויאפשר לפרופיט להמשיך ולהתקדם. |
| 03 | "Sykes" | 22 באפריל 1996 (Fox) | דייוויד גרינוולט | עורך הדין ג'פרי סייקס מצטרף ל-G&G, אך נראה שיש לו אג'נדה נסתרת משלו. |
| 04 | "Healing" | 29 באפריל 1996 (Fox) | ג'ון מקנמארה | היריבות בין מלצר ופרופיט מגיעה לשיא, וצ'אז מודיע להם ששניהם יעברו בדיקת פוליגרף על מנת לבחון את טענותיהם, וליישב את הסכסוך. פרופיט מנסה להשפיע על התנהלותה של ג'ואן על ידי סחיטת הפסיכיאטר שלה. |
| 05 | "Cupid" | 6 בדצמבר 2002 (Trio) | ג'ון שירלי | G&G מעוניינים לרכוש חברה הנמצאת בבעלות משותפת של שני בני זוג פרודים, אך הבעל מסרב לאשר את המכירה אם אשתו לא תחזור אליו. צ'אז מטיל על פרופיט לדאוג שהמכירה תתבצע כמתוכנן. בובי שמה לעצמה את צ'אז כמטרה. |
| 06 | "Chinese Box" | 7 בדצמבר 2002 (Trio) | ו. ק. סקוט מאייר |  על מנת להימנע מחקירה פדרלית, על פרופיט לנתק את קשריה של G&G עם חברה סינית שנקנתה לאחרונה על ידי התאגיד, על ידי השגת מכשיר לפיצוח הצפנה שפותח על ידי מדען לשעבר ב-G&G. המשימה מתבררת כמורכבת, מאחר שגייל הביאה לפיטוריו מהחברה בשל הטרדה מינית. |
| 07 | "Security" | 8 בדצמבר 2002 (Trio) | ג'ון מקנמארה | פרופיט מנהל רומן עם החברה החדשה למחלקת האבטחה של G&G, קלי האנט. עם זאת, מתברר שהאנט היא למעשה כתבת במסווה, המחפשת חומר לכתבה נגד G&G. |
| 08 | "Forgiveness" | 9 בדצמבר 2002 (Trio) | דייוויד גרינוולט | סוד מעברה של נורה עשוי לשמש למניעת השתלטות עוינת על G&G. ג'ואן וסייקס מתקרבים לאמת ביחס לג'ים פרופיט. בובי עוברת חוויית סף מוות, אשר גורמת לה להבין מה היא רוצה מחייה. |
ביקורת, וביטול הסדרה

עם יציאת הסדרה, הביקורות היו אוהדות, אך הרייטינג שלה לא היה גבוה בהתאם, והסדרה הגיעה למקום ה-138 מבין 160 סדרות בשנת 1996.
דווח כי צופים רבים פנו ל-Fox בתלונה על פעולותיו הבלתי מוסריות של גיבור הסדרה, ואף כינו אותו "שטן בחליפה". דעות אלה היו בולטות במיוחד באזורים השייכים לחגורת התנ"ך בארצות הברית. אנשי עסקים התלוננו גם הם, וטענו כי פרופיט מציג את עולם העסקים באופן שלילי מאוד, ולא הולם. שמועות סיפרו שמקים הרשת רופרט מרדוק התנגד לאופן הצגת עולם העסקים האמריקאי, אם כי פסדאר טען כי מדובר באחת מהסדרות החביבות עליו.
נטען גם כי אהרון ספלינג, מפיק הסדרה מלרוז פלייס, אשר שודרה בחריץ השידור הקודם לפרופיט, חשש שהצלחת הסדרה תיפגע, והפעיל לחצים על מנת לבטל את הסדרה. ידוע גם כי ארבע שנים לפני כן, פנה ספלינג לפסדאר בבקשה שיצטרף למלרוז פלייס, אך האחרון סירב אפילו לפגוש אותו.
בסופו של דבר, שידור הסדרה הופסק לאחר ארבעה פרקיה הראשונים בלבד, וארבעת פרקיה האחרונים שודרו לראשונה רק שש שנים מאוחר יותר, בשנת 2002, על ידי רשת שידור אחרת.
DVD

הסדרה הופצה ל-DVD לראשונה ב-9 באוגוסט 2005 עבור אזור 1. נוסף על שמונה פרקי הסדרה, הכיל ה-DVD ראיונות עם צוות ההפקה, וחלק משחקני הסדרה. כמו כן, נוסף פסקול הכולל הערות של היוצרים והשחקן הראשי לפרק הפיילוט, ושלושה פרקים נוספים. נכון לאפריל 2011, DVD זה אינו משווק יותר.
ב-20 באוקטובר 2005 יצאה גרסה נוספת ל-DVD עבור אזור 2, אשר נוסף על תוכני ה-DVD הראשון, הכילה כתוביות ודיבוב צרפתיים לכל פרקי הסדרה, וקטע בן 23 דקות שהופק על ידי הטלוויזיה הצרפתית ב-1999, ומציין את ההצלחה יוצאת הדופן לה זכתה הסדרה בצרפת. (הרבה מעבר להצלחתה בארצות הברית) כמו כן, צורפו ל-DVD שבע דקות של חומר פרסומי של חברת Fox עבור הסדרה, כמו גם קטע בן 30 שניות המציג את ג'ים פרופיט מוחץ עכביש על ספסל בפארק, ומכנה אותו "חובבן".
המשך צפוי

ב-DVD שיצא לסדרה, סיפרו שני היוצרים על קווי העלילה שייעדו לעונה השנייה של הסדרה. (אשר לא הופקה מעולם) קווים אלה כללו בין השאר:
ג'ואן מלצר הייתה צפויה למות בתחילת העונה השנייה בעודה באירלנד, בשל פיגוע שבוצע על ידי ה-IRA. מאוחר יותר היה מתברר שהפיגוע בוצע אמנם על ידם, אבל לפי הנחייתו של פרופיט.
יתברר שג'ים גנב את זהותו של אדם אחר בשם ג'ים פרופיט, אשר היה בקומה לאחר שהוטבע על ידי סטאקווסקי. בהמשך, הוא צפוי לבקר אותו ולסיים את העבודה.
צ'אז חווה התקף לב בעקבות רעל שהוחדר למי השתייה שלו על ידי פרופיט. פרופיט משכנע אותו שאביו (יו"ר דירקטוריון החברה) מנסה להרעיל אותו.
פרופיט מביא למותו של אביהם של צ'אז ופיט, על מנת לסייע לשני האחים להיזקק זה לזה, ולהשלים, כמו גם להסיר מדרכו מכשול בדירקטוריון החברה.
בקו עלילה נוסף, פרופיט גורם לסנאטור להשתכר עד עילפון, ומשכנע אותו שביצע תאונת דרכים והרג מישהו בזמן שהיה מעולף. קו עלילה נוסף, אשר עשוי להיות קשור הוא זה בו פיט גרייסן הופך לסנאטור.
פי ונורה גרייסן נפרדים.
כמו כן, בשנת 2001, דייוויד גרינוולט, אשר הפיק את באפי ציידת הערפדים ואת אנג'ל, היה מעוניין להביא את פרופיט להופעת אורח באחד הפרקים של אנג'ל, כעובד התאגיד Wolfram & Hart, אך בשל קשיים בתיאום לוחות זמנים, והשגת זכויות יוצרים על הדמות, הרעיון לא התממש.
מקור ועתיד

ב-DVD שיצא לסדרה, מספרים היוצרים כי הרעיון לסדרה הגיע להם מצפייה בסרט ריצ'רד השלישי בכיכובו של איאן מקלן, אשר העביר את עלילת המחזה של שייקספיר לשנות השלושים. כמו כן, מצוין שסיפור ילדותו של פרופיט המתואר בסדרה, מקורו בסיפור ילדותו של רוצח סדרתי אמיתי אשר גדל בקופסת קרטון, ורק טלוויזיה אירחה לו חברה.
סטיבן ג'יי קאנל מספר ששם הדמות הראשית, פרופיט, מקורו בדמות מל פרופיט, נבל שגולם על ידי קווין ספייסי בסדרת הטלוויזיה הוותיקה סוכן סמוי, אשר הופקה גם היא על ידי קאנל. שתי הדמויות חלקו מעט מאוד קווי דמיון מלבד שמן.
הערות שוליים

↑  ציטוטים באתר WikiQuote האנגלי
↑  המועמדים לפרס ארטיוס בשנת 1996, באתר IMDb (באנגלית)
↑  "Producer Tries to Relaunch Risky for-'Profit' Enterprise" from thefreelibrary.com
↑  "3:16 'Profit' Musings"
↑  כתבה על פרופיט באתר CNN
↑  "Profit: Screwed by the Network" באתר TVTropes
↑  הביוגרפיה של אדריאן פסדאר באתר Yahoo! (באנגלית)
↑  Review - Profit: The Complete Series from dvdverdict.com
↑  ה-DVD באתר DVDEmpire
↑  "Profit on Angel?" באתר mania.com
↑  סוכן סמוי באתר Ain't it cool